title: Meteorito
text: Un meteorito ye una pieza solida d'enruenas d'un obchecto, como que una cometa, un asteroide u un meteroide, que s'orichina en o espacio exterior y sobrevive a o suyo paso por l'atmosfera pa plegar a la superficie d'una planeta u luna. Quan l'obchecto orichinal ingresa a l'atmosfera, quantos factors como que a fricción, a presión y as interaccions quimicas con os gases atmosfericos fan que se calient y irradie enerchía. Dimpués se convierte en un meteorito y forma una bola de fuego, tamién conoixida como estrela corredera; Os astronomos claman a os eixemplos mas brillants "bolidos". 
  Os meteoritos vareyan muito en grandaria. Pa os cheologos, un bolido ye un meteorito pro gran como que pa creyar un crater d'impauto.
  
  Os meteoritos que se recuperan dimpués d'estar observaus mientres tramian por l'atmosfera y impautan a Tierra se dicen caitas de meteoritos (en anglés meteorite falls). Totz os de demás se conoixen como trobos de meteoritos (en anglés meteorite finds). Dica agosto de 2018, i habió arredol d'1.412 caitas presenciadas. Dica 2018, i hai mas de 59.200 trobos de meteoritos bien documentaus.
  
  Categorías 
  Os meteoritos s'han dividiu tradicionalment en tres grans categorías:
  
   meteoritos pedregosos que son penyas, componius prencipalment de minerals de silicato;
   meteoritos de fierro que se componen prencipalment de níquel-fierro metalico; y
   meteoritos de fierro pedregoso que contienen grans cantidatz de material metalico y rocoso.
  
  Os esquemas de clasificación modernos dividen os meteoritos en grupos d'alcuerdo con a suya estructura, composición quimica y isotopica y mineralochía. Os meteoritos menors de 2 mm se clasifican como micrometeoritos. Os meteoritos extraterrestres son obchectos que han impactau atros cuerpos celestes, haigan pasau u no por una atmosfera. Han estau trobaus en a Luna y en Marte.
  
  Etimolochía 
  O termin meteorito promada d'o griego μετέωρος (meteoros), que significa «fenomeno en o ciel».
  
  Nombre 
  Os meteoritos se nombran perén como o puesto en an estioron trobaus,​ cheneralment una ciudat proxima u bella caracteristica cheografica. En os casos an muitos meteoritos son trobaus en un mesmo puesto, o nombre puede estar seguiu por un numero u una letra (eixemplo: Allan Hills 84001 u Dimmitt (b)).
  
  Meteoritos en Aragón
  
  Se veiga tamién 
   Meteorito Sena
   Meteorito Zaragoza.
   Estructura d'impacto d'Azuara.
  
  Referencias 
  
  Astronomía